একজন সুযোগ্য, সুদক্ষ, উদ্দ্যমী, সাহসী ও সহযোগী ব্যক্তি হিসাবে এলাকার সর্ব মহলের মানুষ তাকে আগামী একাদশ সংসদ নির্বাচনে প্রার্থী হিসাবে পেতে চায়। লেঃ কর্ণেল (অবঃ) তছলিম নীলফামারী জেলার ডিমলা উপজেলার খগাখড়ি বাড়ী ইউনিয়নের দোহল পাড়া গ্রামের আলহাজ্ব মো: ওমর আলী ও মোছা: সাহার বানুর পরিবারে ৩১শে ডিসেম্বর ১৯৬৫ তারিখে জন্ম গ্রহণ করেন। সহোদর আট ভাই ও চার বোনের মধ্যে তিনি দ্বিতীয়। তার পরিবারের প্রায় সকলেই সামাজিকভাবে উচ্চ পর্যায়ের কর্মজীবি, প্রতিষ্ঠিত ও সাবলম্বী। তার সহর্ধমীনি অগ্রনী ব্যাংক লিঃ ঢাকা সেনানিবাসে সহকারী জেনারেল ম্যানেজার হিসাবে কর্মরত আছেন। তিনি দুই ছেলে ও দুই মেয়ের জনক। ছাত্র জীবন থেকে তিনি ছিলেন মেধাবী, সহায়ক, ধার্মিক, উন্নয়নমুখী, সাহসী, পরিশ্রমী ও কল্যাণকামী ।